**"Turonbank" ATB** – aksiyadorlik tijorat banki boʻlib, kichik va o’rta biznesni rivojlantirish ixtisoslashgan universal moliya muassasasi hisoblanadi. U 1990 yil 6 noyabr sanasida Davlat banki sifatida №713 raqam ostida ro’yxatga olingan va faoliyatini boshlagan. O’zbekistondagi TOP – 10 banklar qatoriga kiradi.

Moliya muassasasi Oʻzbekiston Respublikasining barcha hududlarida o’zining 21 ta  zamonaviy Bank xizmatlari markazi va 72 ta Bank xizmatlari ofisiga egadir. Ya’ni Аndijon, Namangan, Fargʼona, Jizzax, Sirdaryo, Samarqand, Shahrisabz, Surxondaryo, Qarshi, Navoiy, Buxoro, Xorazm, Qoraqalpogʼiston Respublikasi va Toshkent shahrining quyidagi tumanlari: Mirobod, Chilonzor, Yunusobod, Yashnobod, Mirzo Ulugʼbek hamda Toshkent viloyatining Zangiota tumani. Ushbu bo’limlarda bugungi kunda 168 ta universal kassa, 82 ta valyuta ayirboshlash nuqtalari, 105 та 24/7 rejimidagi oʼz – oʼziga xizmat koʼrsatish shoxobchasi, 339 ta bankomat va inkassatsiyaga moʼljallangan 52 ta avtomatlashtirilgan depozit mashinasi aholiga xizmat koʼrsatib kelmoqda. Eng soʻnggi ochilgan markaz Samarqand viloyatining Bulung’ur tumanidagi "Biznesni rivojlantirish markazi" hisoblanadi.

**Tarixi**
==========

"Turonbank" aksiyadorlik tijorat banki Respublikada ochilgan birinchi tijorat banklar qatoriga kiradi, 1990 yil 6 oktyabrda oʼtkazilgan taʼsis konferentsiyasida aʼzolar tomonidan tasdiqlangan, 1990 yil 6 noyabrda Davlat banki tomonidan № 713 raqam ostida roʼyxatga olingan.

**Quyida keltirilganlar bank ochilishida uning taʼsischilari boʼldilar:**

* Melioratsiya va suv xoʼjaligi Vazirligi va uning qaramogʼidagi tashkilot va korxonalar

* Suv xoʼjaligi qurilishi Davlat Qoʼmitasi va unga qarashli korxona va tashkilotlar

* Meʼmorchilik boʼyicha ishlar Davlat Qoʼmitasi
* Madaniyat Vazirligi qoshidagi Madaniyat yodgorliklari boshqarmasi
* «Meʼmor» respublika birlashmasi
* Oʼzbekiston Аrxitektorlar Ittifoqi
* Stroyimpeks tashqiqtisodiy assotsiatsiyasining Oʼrta Osiyodagi filiali
* Xorijiy mamlakatlar bilan tashqiqtisodiy hamkorlikni amalga oshirish boʼyicha «Farxod» assotsiatsiyasi

1993 yili 17 aprelda aʼzolar umumiy yigʼilishi qaroriga binoan bank «Turon» ochiq Аksiyadorlik Tijorat Konsolidatsiya Bankiga aylantirildi.

2002 yilning 29 iyunidan boshlab O‘zbekiston Respublikasi Markaziy Banki litsenziyasiga muvofiq bank o‘z faoliyatini Aksiyadorlik Tijorat Turonbank sifatida davom ettirdi.Oʻzbekiston Respublikasi Markaziy banki

**Tashkilotlarga a'zoligi va xalqaro hamkorligi**
=================================================

2003 yilda bank o‘z tashqi iqtisodiy faoliyatini rivojlantirish, xorijiy banklar bilan korrespondent munosabatlarni o‘rnatish hamda yirik xalqaro moliya institutlari bilan ishlashni boshladi. Buning natijasida Turonbank O‘zbekistonda birinchi bo‘lib "Быстрая почта" tezkor pul o‘tkazish muassasi vakili hamda «Western Union» xalqaro pul o‘tkazish tizimi a’zosi bo’ldi.

Shuningdek, Turonbank xalqaro moliyaviy hisob-kitoblarni amalga oshirish maqsadida 2004 yilda **"SWIFT SCRL"(Society for Worldwide Interbank Financial Telecommunication)** xalqaro tashkilotining, 2007 yildan e’tiboran esa "Reyters" diling tizimi aʼzosi aylandi.  Bundan tashqari, bank "VISA International" xalqaro to‘lovlar tizimining assotsiatsiyalashgan aʼzosi bo‘ldi. Credit Suisse bank (Shveysariya) bilan naqd pullik xorijiy valyuta yetkazib berish bo‘yicha bitim tuzdi. 2007 yildan boshlab bank pul o‘tkazishning "Contact" deb nomlangan yangi tizimini joriy etdi. 

Bundan tashqari Turonbank «MoneyGram» pul o‘tkazish tizimini joriy etdi va O‘zbekistonda birinchilar qatorida pul o‘tkazishlar bozoriga «Zolotaya Korona» tizimini kiritdi, JP Morgan Chase banki (AQSH) hamda Moliya va kredit bank (Ukraina) bilan korrespondentlik munosabatlarni o‘rnatdi.

Turonbank barcha turdagi tashqi iqtisodiy faoliyat bilan bogʼliq boʼlgan xizmatlarni koʼrsatadi hamda yirik xorijiy banklar va xalqaro moliya institutlari bilan hamkorlik qiladi. Bank tomonidan Yevropaning yetakchi tijorat banklari bilan mustahkam va uzoq yillik munosabatlar oʼrnatilgan va MDH hamda jahon mamlakatlari valyutalarida korrespondentlik hisobvaraqlaridan muvaffaqiyatli foydalanilmoqda, natijada bank mijozlari banklararo pul oʼtkazish, xujjatli akkreditivlar va bank kafolatlari kabi tashqi savdo amaliyotlarini amalga oshirish, shuningdek tashqi iqtisodiy aloqalarni oʼz vaqtida va samarali oʼrnatish imkoniga ega boʼlmoqdalar. Xizmat koʼrsatishdagi qulay tariflar va operativlik nafaqat bankning oʼz amaliyotlarini amalga oshirishi, balki hamkorlarining xalqaro faoliyatini keng rivojlantirishga yordam beradi.

Turonbank jahonning 75 dan ziyod banklari bilan vakillik munosabatlarni oʼrnatdi, 10 dan ortiq banklarda vakillik hisobvaraqlar ochilgan, shu jumladan:

**Korea Exchange Bank (Koreya Respublikasi)**

**Аzia-Invest bank (Rossiya)**

**ODDO BHF (Germaniya)**

**Oriyonbank (Tojikiston)**

**Bank of China (Xitoy)**

**Turonbank hamkorlik qilib kelayotgan xalqaro kredit liniyalari:**
-------------------------------------------------------------------

| **Jahon banki** | **Osiyo taraqqiyot banki** |
| **Xalqaro qishloq xoʼjaligini rivojlantirish jamgʼarmasi** | **Xalqaro tiklanish va taraqqiyot banki** |
| **"KazakhExport" АJ ESK** | **"Gazprombank (Rossiya)"** |
| **Aziya-Invest Bank (Rossiya)** | **Chexiya tijorat banki** |
| **Eksimbank (Turkiya)** | **Yaponiya xalqaro hamkorlik agentligi (JICA)** |
| **AKA bank (Germaniya)** | **Islom taraqqiyot banki** |
| **Rossiya Federatsiyasi banki** | **Eksimbank (Koreya)** |

**Egaligi va boshqaruvi**
=========================

Turonbank aksiyalarining 99,40% foiz ulushi davlatga tegishli. Davlat muomalaga chiqarilgan aksiyalarning 8,67 foiziga Iqtisodiyot va moliya vazirligi, 90.09 foiziga Oʻzbekiston Respublikasi Tiklanish va taraqqiyot jamgʻarmasi orqali egalik qiladi. Bankning qolgan 0.6 foiz aksiyalari 2340 nafar yuridik shaxsga, 0.6 foizi esa 7806 nafar jismoniy shaxsga tegishli.

Tashkiliy-huquqiy shakli aksiyadorlik jamiyati boʻlgan "Turonbank" ATB "Aksiyadorlik jamiyatlari va aksiyadorlarning huquqlarini himoya qilish toʻgʻrisida"gi qonunga binoan uch pogʻonali boshqaruv tizimi tomonidan boshqariladi.

Boshqaruvning eng yuqori pogʻonasi Aksiyadorlar umumiy yigʻilishi hisoblanadi. Ushbu organ bankning umumiy strategiyasini tasdiqlaydi, bank Kuzatuv kengashi aʼzolarini saylaydi va bank faoliyatiga doir masalalarda eng yuqori organ sifatida qaror qabul qiladi.

**Kuzatuv kengashi**

Kuzatuv kengashi aksiyadorlar umumiy yigʻilishi vakolat doirasiga kiritilgan masalalardan tashqari bank faoliyatiga umumiy rahbarlikni amalga oshiradi.

Turonbank Kuzatuv kengashi 9 kishidan iborat. Ulardan 4 nafari mustaqil aʼzo sanaladi. Kengash raisi Oʼzbekiston Respublikasi Iqtisodiyot va moliya vaziri oʼrinbosari Kаrshibаev Jаsur Hаzrаtkulovich hisoblanadi.

2024-yil 1-fevral holatiga koʻra, Turonbank Kuzatuv kengashi aʼzolari quyidagilardan iborat:

|  |  |
| --- | --- |
| Kаrshibаev Jаsur 

Hаzrаtkulovich | Oʼzbekiston Respublikasi Iqtisodiyot va moliya vaziri oʼrinbosari - Kuzatuv Kengashi raisi |
| **X**аbibullаev Sаrdor 

Alisher oʼgʼli | Oʼzbekiston Respublikasi Tiklanish va taraqqiyot jamgʼarmasi boʼlim boshligʼi - Kengash aʼzosi |
| Shаripov Otаbek 

Bekmurodovich | Oʼzbekiston Respublikasi Investitsiyalar, sanoat va savdo vazirligi Sanoat siyosatini yuritish yigʼma 

boshqarmasi boshligʼi - Kengash aʼzosi |
| Sherаliev Oʼtkirbek 

Ismаnovich  | Oʼzbekiston Respublikasi Vazirlar Mahkamasi masʼul xodimi - Kengash aʼzosi |
| Gjegoj Xendrik 

Zаvаdа  | PKO Banki (Polsha Varshava) Boshqaruvchi direktor – investitsiyalar va xususiy bank boʼlimi boshligʼi - Kengash mustaqil aʼzosi |
| Olimjonov Odil 

Olimovich  | Oʼzbekiston Respublikasi Prezidenti Аdministratsiyasi huzuridagi Iqtisodiy tadqiqotlar. va islohotlar Markazi 

Bosh ilmiy xodimi- Kengash mustaqil aʼzosi |
| Mаlikov Fаttoh 

Xаlilovich  | «USUB» MChJ bosh direktori - Kengash aʼzosi |
| Murаdov Nizomiddin 

Nаsretdinovich | Osiyo Taraqqiyot Bankining Oʼzbekiston moliyaviy sektori loyihalarida bank va moliya sohasi eksperti – 

Kengash mustaqil aʼzosi  |
| Xolmаxmаdov Zokirjon 

Аbdurаxmаnovich  | «Prime Ceramics» MChJ, Moliyaviy direktor - Kengash mustaqil aʼzosi |

**Bank Boshqaruvi**
===================

Bank boshqaruvi ijro etuvchi organ hisoblanib, bankning kundalik faoliyatiga rahbarlik qiladi. 2016-yil 23-sentyabrdan buyon bank boshqaruvi raisi Chori Mirzayev hisoblanadi. Ch.Mirzayev 2021-yil **"Sodiq xizmatlari uchun"** medali bilan taqdirlandi.

2024-yil 1-fevral holatida bank boshqaruvi aʼzolari quyidalaridan iborat:

#### **- Chori Mirzayev – Boshqaruv raisi**

#### **- Aziz Tashev – Boshqaruv raisi birinchi oʻrinbosari**

#### **- Sulton kaldibayev – Boshqaruv raisi oʻrinbosari**

#### **- Dilshod Rustamov – Boshqaruv raisi oʻrinbosari**

#### **- Shahlo Ibragimova  – Boshqaruv raisi oʻrinbosari**

#### **- Tohirjon Ahmedov – Moliya masalalari direktori**

**"Turonbank" ATB Jismoniy shaxslarga taqdim etadigan xizmatlari**
==================================================================

Yuqori foizli milliy va xorijiy valyutadagi **omonatlar**
---------------------------------------------------------

**Kreditlar:** Ipoteka, Avtokredit, Mikroqarz, Onlayn mikroqarz, Iste’mol krediti, O’zini – o’zi band qilganlarga mikrokredit, Sog’liqni tiklash uchun kredit, Sayohat uchun kredit
-----------------------------------------------------------------------------------------------------------------------------------------------------------------------------------

**Pul o’tkazmalari:** Oddiy bank oʼtkazmalari (SWIFT), Unistrim, Zolotaya Korona, Contact, Western Union, AsiaExpress, Money Gram
---------------------------------------------------------------------------------------------------------------------------------

**Plastik kartalar:** UzCard, Humo, Visa, Mastercard, Humo-Visa kobeyj
----------------------------------------------------------------------

  

  


| * k
* m
* t
Oʻzbekiston Oʻzbekiston banklari |
| --- |
| Oʻzbekiston banklari assotsiatsiyasi • Bank-moliya akademiyasi |
| Markaziy bank | 
* Oʻzbekiston Respublikasi Markaziy banki

 |
| Tijorat banklari | 
* Oʻzbekiston milliy banki
* Agrobank
* Asia Alliance bank
* Orient Finans Bank
* Aloqabank
* Asakabank
* Davr bank
* Ipak yoʻli banki
* Ipoteka bank
* Kapitalbank
* Qishloq qurilish bank
* Mikrokreditbank
* Xalq banki
* Octobank
* Garant bank
* Saderat bank
* TBC Bank
* Trastbank
* Turonbank
* UzKDB bank
* Oʻzsanoatqurilishbank
* Universalbank
* Hamkorbank
* Ziraat bank
* Madad invest bank
* Anorbank
* Tenge Bank (Oʻzbekiston)
* Poytaxt bank
* Invest Finance Bank
* Avo bank
* Uzum bank
* Smart Bank
* Apex bank
* Hayot Bank
* Yangi bank
* Yevroosiyo banki

 |
| Sobiq banklar | 
* Mevasabzavotbank
* Uz-Turk bank
* Turkistonbank
* Hi-Tech bank
* Tadbirkorbank
* Alp Jamol Bank
* Parvina bank
* Oʻktambank
* Kredit Standart bank
* ABN AMRO Bank
* Uzprivatbank
* Aviabank
* Gʻallabank
* Paxtabank
* Zamin banki
* Uy-joy jamgʻarma bank

 |

  


|  |  |
| --- | --- |
| Bank | *Bankga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |